# &kandy;-håndbogen

## Brug af Kandy

### Terminalvinduet

Terminalvinduet sørger for en lavniveaugrænseflade der kan styre mobiltelefonen via `AT`-modemkommandoer. Du kan indtaste kommandoer i det øverste felt i midten. Det nederste felt i midten viser det direkte svar fra mobiltelefonen. Til højre i hovedvinduet vises den behandlede udskrift.

Til venstre har du listen af tilgængelige kommandoer. Du kan køre dem ved at dobbeltklikke eller trykke på knappen Kør. Udskriftsfeltet for modemets svar viser hvad der sker. Hvis du har indskrevet en ny kommando kan du tilføje den i listen med tilgængelige kommandoer ved at trykke på knappen Tilføj kommando. En dialog vises, som lader dig vælge navn og parametre for kommandoen.

Kommandolisten gemmes til en &XML;-fil ved at vælge Gem i menuen eller ved at trykke på en tilsvarende knap i værktøjslinjen. Du kan også indlæse en eksisterende fil ved at vælge Åbn i menuen.

### Grænsefladesvindue for mobiltelefon

Ved at vælge Mobilgrænseflade i menuen Vis i terminalvinduet, åbner du grænsefladesvinduet for mobiltelefonen. Dette giver en udførlig visning af status og data som findes i telefonen, inklusive telefonbogen. Der er to lister med telefonbøger, en som repræsenterer &kde;'s adressebog og den anden som repræsenterer data i telefonen.

Du kan læse telefonbøgerne ved at trykke på knappen Læs liges nedenfor den tilsvarende liste. Ved at trykke på knappen Skriv, så skriver du de data tilbage som vises i listen over den tilsvarende telefonbog. Ved at trykke på Gem til fil kan du gemme mobiltelefonens telefonbog på disken som en liste med værdier adskilt af kommategn. Efter du har indlæst telefonbogsdata med knappen Læs, kan du flette telefonbøgerne sammen ved at trykke på knappen Indflet. Dette vil tilføje data som kun findes i en af telefonbøgerne til den anden og omvendt. Hvis der opstår konflikter under dette forløb, vises en dialog.

Knappen Synkronisér udfører alle handlinger som behøves for at synkronisere telefonbøgerne. Den læser data fra &kde;'s adressebog og mobiltelefonen og skriver det tilbage.

### Indstilling af &kandy;

Ved at vælge indgangen Indstil Kandy i menuen, vises indstillingsdialogen for &kandy;. Du kan angive navnet på den serielle enhed, hvor din mobiltelefon er tilsluttet i denne dialog. Eksempler på navne for de serielle enheder i &Linux; er `/dev/ttyS0` for den første og `/dev/ttyS1` for den anden serielle grænseflade på computeren. Du kan også indstille hvilke vinduer der normalt åbnes når &kandy; startes.

## Menureference

### Fil-menuen

&Ctrl;Q Fil Afslut

- Afslut &kandy;.

### Vis-menuen

Vis Terminal

- Åbn terminalvinduet, hvor du kan kommunikere med telefonen via `AT`-kommandoer.

### Modem-menuen

Modem Forbind

- Forbind til telefonen.

Modem Afbryd

- Afbryd forbindelse til telefonen.

### Opsætningsmenuen

Opsætning Vis værktøjslinje

- Skift mellem om værktøjslinjen skal vises eller ej.

Opsætning Vis statuslinje

- Skift mellem om statuslinjen skal vises eller ej.

Opsætning Indstil genveje...

- Åbner en standarddialog til at ændre tastebindinger for genvejstaster.

Opsætning Indstil værktøjslinjer...

- Åbner en standarddialog til at ændre ikonerne i værktøjslinjen.

Opsætning Indstil Kandy...

- Åbner en dialog hvor du kan indstille programmet.. Dette beskrives yderligere i afsnittet configuring.

### Hjælpemenuen

&help.menu.documentation;

## Medvirkende og licenser

&kandy; ophavsret 2001 Cornelius Schumacher schumacher@kde.org.

Dokumentation af Cornelius Schumacher, med tilføjelser af Lauri Watts lauri@kde.org.

&erik.kjaer.pedersen.credit; &underGPL; &underFDL;

## Installation

### Hvordan får man fat på Kandy

&install.intro.documentation;

### Krav

Du skal have installeret tdelibs-pakken for at kunne kompilere tdepim-pakken som indeholder &kandy; med heldigt resultat. Kdelibs-pakken kan hentes samme sted som tdepim-pakken.

&kaddressbook; er en del af tdebase-pakken. Den findes også samme sted som tdepim-pakken.

### Kompilering og installation

&install.compile.documentation;

Kompilering og installation af den krævede tdelibs-pakke følger samme skridt. Hvis du støder på problemer med at kompilere og installere &kandy;, er der hjælp at få via &kde;'s e-mail-lister eller i diskussionsgruppen "comp.windows.x.kde" på Usenet.

## Information for udviklere

### DCOP-grænseflade

&kandy; sørger for en DCOP-grænseflade KandyIface med følgende funktioner: `syncPhonebook()` synkroniserer mobilens telefonbog med &kde;'s adressebog. Dette er det samme som at trykke på knappen Synkronisér i mobilgrænsefladevinduet. `exit()` lukker &kandy;.